ΚΑΝΟΝΙΣΜΟΣ (ΕΟΚ) αριθ. 454/92 ΤΗΣ ΕΠΙΤΡΟΠΗΣ της 26ης Φεβρουαρίου 1992 για τον καθορισμό των ποιοτικών προδιαγραφών για τα σπαράγγια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (2), και ιδίως το άρθρο 2 παράγραφος 3,

Εκτιμώντας:

ότι ο κανονισμός αριθ. 183/64/ΕΟΚ του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1677/88 (4), καθόρισε στο παράρτημα ΙΙ/1 τις κοινές ποιοτικές προδιαγραφές για τα σπαράγγια- ότι ο κανονισμός (ΕΟΚ) αριθ. 921/71 της Επιτροπής (5) τροποποίησε αυτές προσθέτοντας μία συμπληρωματική ποιοτική κατηγορία- ότι με τον κανονισμό (ΕΟΚ) αριθ. 1764/90 της 27ης Ιουνίου 1990 (6) η συμπληρωματική αυτή κατηγορία εφαρμόζεται στα σπαράγγια έως τις 30 Ιουνίου 1991-

ότι υπήρξε εξέλιξη στην παραγωγή και στο εμπόριο των προϊόντων αυτών, ιδίως όσον αφορά τις απαιτήσεις της χονδρικής αγοράς και της καταναλώσεως και ότι εφεξής πρέπει να τροποποιηθούν οι ποιοτικές προδιαγραφές για να ληφθούν υπόψη αυτές οι νέες απαιτήσεις- ότι η σημερινή κατάσταση της αγοράς δεν απαιτεί τον καθορισμό συμπληρωματικής ποιοτικής κατηγορίας-

ότι οι ποιοτικές προδιαγραφές εφαρμόζονται σε όλα τα στάδια της εμπορίας- ότι η μεταφορά σε μεγάλες αποστάσεις, η αποθήκευση για ορισμένη διάρκεια ή οι διάφοροι χειρισμοί τους οποίους υφίσταται το προϊόν μπορούν να έχουν σαν αποτέλεσμα ορισμένες αλλοιώσεις που οφείλονται στη βιολογική εξέλιξη των προϊόντων αυτών ή στον κατά το μάλλον ή ήττον φθαρτό χαρακτήρα τους- ότι πρέπει να ληφθούν υπόψη οι αλλοιώσεις αυτές στην εφαρμογή των προδιαγραφών στα στάδια της εμπορίας που έπονται του σταδίου της αποστολής- ότι επειδή για τα προϊόντα της κατηγορίας "Έξτρα" υπάρχει ειδική μέριμνα όσον αφορά τη διαλογή και τη συσκευασία, θα πρέπει μόνο να ληφθεί υπόψη, όσον αφορά την κατηγορία αυτή, η μείωση της νωπότητας και της σπαργής-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ποιοτικές προδιαγραφές όσον αφορά τα σπαράγγια που υπάγονται στον κωδικό ΣΟ 0709 20 00 καθορίζονται στο παράρτημα.

Οι προδιαγραφές αυτές εφαρμόζονται σε όλα τα στάδια της εμπορίας, με τους όρους που προβλέπονται στον κανονισμό (ΕΟΚ) αριθ. 1035/72.

Εντούτοις, για τα στάδια που έπονται εκείνου της αποστολής, τα προϊόντα μπορούν να παρουσιάζουν, σε σχέση με τις προδιαγραφές:

- ελαφρά μείωση της νωπότητας και της σπαργής,

- για τα προϊόντα που ταξινομούνται σε κατηγορίες εκτός από την κατηγορία "Έξτρα", ελαφρές αλλοιώσεις που οφείλονται στην εξέλιξη και στον κατά το μάλλον ή ήττον φθαρτό χαρακτήρα τους.

Άρθρο 2

Ο κανονισμός αριθ. 183/64/ΕΟΚ καταργείται.

Άρθρο 3

Ο παρών κανονισμός αρχίζει να ισχύει την 1η Μαρτίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Φεβρουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 150 της 15. 6. 1991, σ. 8. (3) ΕΕ αριθ. 192 της 25. 11. 1964, σ. 3217/64. (4) ΕΕ αριθ. L 150 της 16. 6. 1988, σ. 21. (5) ΕΕ αριθ. L 100 της 5. 5. 1971, σ. 9. (6) ΕΕ αριθ. L 162 της 28. 6. 1990, σ. 30.

ΠΑΡΑΡΤΗΜΑ

ΚΑΝΟΝΑΣ ΠΟΙΟΤΗΤΑΣ ΓΙΑ ΤΑ ΣΠΑΡΑΓΓΙΑ

Ι. ΟΡΙΣΜΟΣ ΤΟΥ ΠΡΟΪΟΝΤΟΣ

Ο παρών κανόνας αφορά τους βλαστούς των ποικιλιών (cultivars) που προέρχονται από τον asparagus officinalis L., και που προορίζονται να διατεθούν νωπά στον καναλωτή, με εξαίρεση τα σπαράγγια που προορίζονται για βιομηχανική μεταποίηση.

Οι βλαστοί των σπαραγγιών κατατάσσονται σε τέσσερις ομάδες ανάλογα με το χρωματισμό τους:

1 . σπαράγγια λευκά,

2. σπαράγγια ιώδη: ο οφθαλμός παρουσιάζει χρωματισμό μεταξύ ροζ και ιώδους ή πορφυρού και ένα μέρος του βλαστού παρουσιάζει χρωματισμό λευκό,

3. σπαράγγια ιώδη/πράσινα: μέρος των σπαραγγιών αυτών παρουσιάζει ιώδη και πράσινο χρωματισμό,

4. σπαράγγια πράσινα: ο οφθαλμός και το μεγαλύτερο μέρος του βλαστού παρουσιάζουν χρωματισμό πράσινο.

Ο κανόνας αυτός δεν εφαρμόζεται στα πράσινα και στα ιώδη/πράσινα σπαράγγια διαμέτρου κατώτερης των 6 χιλιοστομέτρων και στα λευκά και ιώδη σπαράγγια διαμέτρου κατώτερης των 8 χιλιοστομέτρων, συσκευασμένα σε ομοιόμορφες δέσμες ή σε μοναδιαία ή ομοιογενή μέση συσκευασία.

ΙΙ. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑ

Σκοπός αυτού του κανόνα ποιότητας είναι να καθορίσει τις απαιτήσεις ποιότητας για τα σπαράγγια μετά την προετοιμασία και τη συσκευασία.

Α. Ελάχιστα χαρακτηριστικά

Σε όλες τις κατηγορίες, λαμβανομένων υπόψη των ιδιαιτέρων διατάξεων που προβλέπονται για κάθε κατηγορία και των επιτρεπομένων ανοχών, οι βλαστοί πρέπει να είναι:

- ολόκληροι,

- υγιείς- αποκλείονται τα προϊόντα που έχουν υποστεί σήψη ή κάθε άλλη αλλοίωση που τα καθιστά ακατάλληλα για κατανάλωση,

- απαλλαγμένοι από βλάβες που οφείλονται σε ακατάλληλο πλύσιμο (οι βλαστοί μπορεί να έχουν πλυθεί αλλά δεν πρέπει να είναι μουσκεμένοι),

- καθαροί, πρακτικά απαλλαγμένοι από ορατές ξένες ουσίες,

- όψεως και οσμής νωπής,

- πρακτικά απαλλαγμένοι από παράσιτα,

- απαλλαγμένοι από αλλοιώσεις που οφείλονται σε έντομα ή τρωκτικά,

- πρακτικά χωρίς μώλωπες,

- απαλλαγμένοι από ασυνήθη εξωτερική υγρασία, δηλαδή επαρκώς στεγνοί εάν έχουν πλυθεί ή ψυχθεί με κρύο νερό,

- απαλλαγμένοι από ξένη οσμή ή/και γεύση.

Η τομή που πραγματοποιείται στη βάση των βλαστών πρέπει να είναι όσο το δυνατόν καθαρή.

Επιπλέον, οι βλαστοί δεν πρέπει να είναι κούφιοι, σχισμένοι, ξεφλουδιασμένοι ή σπασμένοι. Μικρές σχισμές που εμφανίζονται μετά τη συγκομιδή είναι, ωστόσο, ανεκτές, με την προϋπόθεση ότι δεν υπερβαίνουν τις ανοχές που ορίζονται στο κεφάλαιο IV Α. "Ανοχές όσον αφορά την ποιότητα".

Η κατάσταση των σπαραγγιών πρέπει να είναι τέτοια ώστε να μπορούν:

- να αντέχουν στην μεταφορά και στη μεταχείριση και

- να φθάνουν σε ικανοποιητική κατάσταση στον τόπο προορισμού.

Β. Κατάταξη:

Τα σπαράγγια κατατάσσονται σε τρεις κατηγορίες που καθορίζονται κατωτέρω:

i) Κατηγορία "Έξτρα":

Οι βλαστοί που κατατάσσονται στην κατηγορία αυτή πρέπει να είναι υψηλής ποιότητας, καλά σχηματισμένοι και, σχεδόν ίσιοι.

Λαμβάνοντας υπόψη τα συνήθη χαρακτηριστικά της ομάδας στην οποία ανήκουν, ο οφθαλμός πρέπει να είναι πολύ σφικτός.

Επιτρέπονται μόνο πολύ ελαφρά ίχνη σκουριάς στο βλαστό, τα οποία μπορούν να αφαιρεθούν κατά το συνηθισμένο καθάρισμα από τον καταναλωτή.

Όσον αφορά τα λευκά σπαράγγια, οι κορυφές και οι βλαστοί πρέπει να είναι λευκοί- μόνο ένας ελαφρός ροζ χρωματισμός επιτρέπεται στους βλαστούς.

Τα πράσινα σπαράγγια πρέπει να είναι εντελώς πράσινα.

Δεν επιτρέπεται ίχνη ξυλοποιήσεως στους βλαστούς αυτής της ομάδας.

Η τομή στη βάση των βλαστών πρέπει να είναι κατά το δυνατόν κάθετη. Ωστόσο, για να βελτιωθεί η παρουσίαση όταν τα σπαράγγια συσκευάζονται σε δέσμες, τα σπαράγγια που βρίσκονται στο εξωτερικό μέρος της δέσμης δύνανται να είναι κομμένα ελαφρά λοξά χωρίς η διαφορά των άκρων να ξεπερνά το ένα εκατοστό.

ii) Κατηγορία Ι:

Οι βλαστοί που κατατάσσονται στην κατηγορία αυτή πρέπει να είναι καλής ποιότητας και καλά σχηματισμένοι. Μπορούν να είναι ελαφρώς κυρτοί. Λαμβάνοντας υπόψη τα συνήθη χαρακτηριστικά της ομάδας στην οποία ανήκουν, ο οφθαλμός πρέπει να είναι σφικτός.

Επιτρέπονται ελαφρά ίχνη σκουριάς που μπορούν να αφαιρεθούν κατά το συνηθισμένο καθάρισμα από τον καταναλωτή.

Όσον αφορά τα λευκά σπαράγγια, ένας ελαφρός ροζ χρωματισμός μπορεί να εμφανίζεται στις κορυφές και στους βλαστούς.

Τα πράσινα σπαράγγια πρέπει να είναι πράσινα τουλάχιστον κατά το 80 % του μήκους τους.

Στην ομάδα των λευκών σπαραγγιών, δεν επιτρέπονται ξυλώδεις βλαστοί. Στις άλλες ομάδες, ίχνη ξυλοποιήσεως στο κατώτερο μέρος επιτρέπονται, αρκεί να μπορούν να αφαιρεθούν τα ίχνη αυτά κατά το συνηθισμένο καθάρισμα από τον καταναλωτή.

Η τομή στη βάση των στελεχών πρέπει να είναι όσο το δυνατόν κάθετη.

iii) Κατηγορία ΙΙ:

Η κατηγορία αυτή περιλαμβάνει βλαστούς που δεν μπορούν να ταξινομηθούν στις ανώτερες κατηγορίες αλλά που ωστόσο ανταποκρίνονται στις ελάχιστες απαιτήσεις που καθορίζονται ανωτέρω.

Σε σύγκριση με την κατηγορία Ι, οι βλαστοί μπορεί να είναι λιγότερο καλά σχηματισμένοι, πιο κυρτοί, και λαμβάνοντας υπόψη τα συνήθη χαρακτηριστικά της ομάδας στην οποία ανήκουν, ο οφθαλμός τους μπορεί να είναι ελαφρώς ανοικτός.

Επιτρέπονται ίχνη σκουριάς που μπορεί να αφαιρεθούν κατά το συνηθισμένο καθάρισμα από τον καταναλωτή.

Οι κορυφές των λευκών σπαραγγιών μπορεί να παρουσιάζουν ένα χρωματισμό, συμπεριλαμβανομένης μιας πράσινης χροιάς.

Οι κορυφές των ιωδών σπαραγγιών μπορεί να παρουσιάζουν μια ελαφρώς πράσινη χροιά.

Τα πράσινα σπαράγγια πρέπει να είναι πράσινα τουλάχιστον κατά το 60 % του μήκους τους.

Οι βλαστοί μπορεί να είναι ελαφρώς ξυλώδεις.

Η τομή στη βάση των στελεχών μπορεί να είναι ελαφρώς λοξή.

ΙΙΙ. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣ

Η ταξινόμηση κατά μέγεθος καθορίζεται σύμφωνα με το μήκος και τη διάμετρο του βλαστού.

Α. Ταξινόμηση κατά μέγεθος σύμφωνα με το μήκος:

Το μήκος των βλαστών πρέπει να είναι:

- πάνω από 17 εκατοστά για τα επιμήκη σπαράγγια

- 12 μέχρι 17 εκατοστά για τα κοντά σπαράγγια

- 12 μέχρι 22 εκατοστά για σπαράγγια της κατηγορίας ΙΙ που παρουσιάζονται τακτοποιημένα, αλλά όχι δεματοποιημένα σε κιβώτια

- κάτω από 12 εκατοστά για τις κορυφές των σπαραγγιών.

Το μέγιστο μήκος που επιτρέπεται για τα λευκά και ιώδη σπαράγγια είναι 22 εκατοστά και για τα πράσινα και ιώδη/πράσινα σπαράγγια 27 εκατοστά.

Β. Ταξινόμηση κατά μέγεθος σύμφωνα με τη διάμετρο:

Η διάμετρος των βλαστών είναι εκείνη της τομής που λαμβάνεται στο μέσον του μήκους.

Η ελάχιστη διάμετρος και ταξινόμηση κατά μέγεθος είναι οι εξής:

Ποιορική κατηγορία Ομάδα χρώματος Ελάχιστη διάμετρος Ταξινόμηση κατά μέγεθος "Έξτρα" Άσπρα και ιώδη

Ιώδη/πράσινα και πράσινα 12 mm

10 mm 12 με 16 mm

10 με 16mm 16 mm με μέγιστη διακύμανση 8 mm σε κάθε κιβώτιο ή δέσμη ή στο ίδιο μοναδιαίο μέσο συσκευασίας Ι Λευκά και ιώδη 10 mm 10 με 16 mm 16 mm και άνω με μέγιστη διακύμανση 10 mm σε κάθε κιβώτιο ή δέσμη ή στο ίδιο μοναδιαίο μέσο συσκευασίας Ιώδη/πράσινα και πράσινα 6 mm 6 με 12 mm 12 mm και άνω με μέγιστη διακύμανση 8 mm σε κάθε κιβώτιο ή δέσμη ή στο ίδιο μοναδιαίο μέσο συσκευασίας ΙΙ Λευκά και ιώδη 8 mm Δεν προβλέπονται διατάξεις που να αφορούν την ομοιογένεια Ιώδη/πράσινα και πράσινα 6 mm

IV. ΔΙΑΤΑΞΕΙΣ ΠΟΥ ΑΦΟΡΟΥΝ ΤΙΣ ΑΝΟΧΕΣ

Επιτρέπονται οι ακόλουθες ανοχές όσον αφορά την ποιότητα και το μέγεθος για προϊόντα που δεν πληρούν τις απαιτήσεις της κατηγορίας που αναφέρεται σε κάθε κιβώτιο.

Α. Ανοχές όσον αφορά την ποιότητα

i) Κατηγορία "Έξτρα":

5 % σε αριθμό ή σε βάρος βλαστών που δεν ανταποκρίνονται στις απαιτήσεις της κατηγορίας αλλά ανταποκρίνονται στις απαιτήσεις της κατηγορίας Ι, ή περιλαμβάνονται κατ' εξαίρεση στις ανοχές της κατηγορίας αυτής, ή παρουσιάζουν ελαφρές μη επουλωμένες σχισμές που εμφανίσθηκαν μετά τη συγκομιδή.

ii) Κατηγορία Ι:

10 % σε αριθμό ή σε βάρος βλαστών που δεν ανταποκρίνονται στις απαιτήσεις της κατηγορίας αλλά ανταποκρίνονται στις απαιτήσεις της κατηγορίας ΙΙ, ή περιλαμβάνονται κατ' εξαίρεση στις ανοχές της κατηγορίας αυτής, ή παρουσιάζουν ελαφρές μη επουλωμένες σχισμές που εμφανίσθηκαν μετά τη συγκομιδή.

iii) Κατηγορία ΙΙ:

10 % σε αριθμό ή σε βάρος βλαστών που δεν ανταποκρίνονται στις απαιτήσεις της κατηγορίας ούτε στα ελάχιστα χαρακτηριστικά, εξαιρουμένων των βλαστών που έχουν υποστεί σήψη ή κάθε άλλη αλλοίωση που τα καθιστά ακατάλληλα για κατανάλωση.

Εκτός από το ανωτέρω 10 %, μία πρόσθετη ανοχή 10 % σε αριθμό ή σε βάρος επιτρέπεται για τους βλαστούς που είναι κούφιοι ή έχουν πολύ ελαφρές σχισμές που έγιναν κατά το πλύσιμο. Σε καμία περίπτωση δεν επιτρέπεται να υπάρχουν άνω του 15 % κούφιοι βλαστοί.

Β. Ανοχές όσον αφορά το μέγεθος:

Για όλες τις κατηγορίες: 10 % σε αριθμό ή σε βάρος βλαστών που δεν ανταποκρίνονται στο υποδεικνυόμενο μέγεθος και αποκλίνουν από τα καθορισμένα όρια μήκους με μέγιστη απόκλιση 1 cm για το μήκος και 2 mm για τη διάμετρο.

V. ΔΙΑΤΑΞΕΙΣ ΟΣΟΝ ΑΦΟΡΑ ΤΗΝ ΠΑΡΟΥΣΙΑΣΗ

Α. Ομοιογένεια:

Το περιεχόμενο κάθε κιβωτίου, κάθε μοναδιαίου μέσου συσκευασίας ή κάθε δέσμης μέσα στο ίδιο κιβώτιο πρέπει να είναι ομοιόμορφο και να περιέχει μόνο σπαράγγια της ίδιας καταγωγής, ποιότητας, ομάδας χρώματος και μεγέθους (όπου η ταξινόμηση κατά μέγεθος είναι υποχρεωτική).

Ωστόσο, όσον αφορά το χρώμα, βλαστοί διαφορετικής ομάδας χρώματος γίνονται δεκτοί εντός των κάτωθι ορίων:

α) λευκά σπαράγγια: ιώδη σπαράγγια μέχρι 10 % του αριθμού ή του βάρους στην κατηγορία "Έξτρα" και Ι και μέχρι 15 % στην κατηγορία ΙΙ-

β) ιώδη, πράσινα και ιώδη/πράσινα σπαράγγια: σπαράγγια διαφορετικού χρώματος μέχρι 10 % του αριθμού ή του βάρους.

Στην περίπτωση της κατηγορίας ΙΙ επιτρέπεται ανάμιξη λευκών και ιωδών σπαραγγιών εφόσον υπάρχει κατάλληλη σήμανση.

Το εμφανές τμήμα του περιεχομένου κάθε κιβωτίου, κάθε μοναδιαίο μέσου συσκευασίας ή δέσμης πρέπει να είναι αντιπροσωπευτικό του συνολικού περιεχομένου.

Β. Παρουσίαση

Τα σπαράγγια πρέπει να παρουσιάζονται σύμφωνα με έναν από τους ακόλουθους τρόπους:

i) Σε σφικτοδεμένες δέσμες

Οι βλαστοί που είναι τοποθετημένοι στο εξωτερικό κάθε δέσμης πρέπει να ανταποκρίνονται όσον αφορά την εμφάνιση και το μέγεθος στο μέσο όρο των σπαραγγιών που αποτελούν τη δέσμη. Οι βλαστοί που συσκευάστηκαν κατ' αυτόν τον τρόπο πρέπει να έχουν το ίδιο μήκος.

Οι δέσμες πρέπει να τοποθετούνται ομοιόμορφα στο κιβώτιο- κάθε δέσμη πρέπει να προστατεύεται από χαρτί.

Μέσα στο ίδιο κιβώτιο οι δέσμες πρέπει να είναι του ίδιου βάρους και του ίδιου μήκους.

ii) Σε μοναδιαία μέσα συσκευασίας ή τακτοποιημένα αλλά όχι δεματοποιημένα σε κιβώτια

Γ. Συσκευασία

Τα σπαράγγια πρέπει να συσκευάζονται κατά τρόπο ώστε να εξασφαλίζεται η κατάλληλη προστασία του προϊόντος.

Τα υλικά που χρησιμοποιούνται στο εσωτερικό των κιβωτίων πρέπει να είναι καινούργια, καθαρά και από ουσίες που δεν μπορούν να προκαλέσουν στα προϊόντα εξωτερικές ή εσωτερικές αλλοιώσεις. Η χρησιμοποίηση υλικών και ιδίως χαρτιών ή σφραγίδων που περιέχουν εμπορικές ενδείξεις επιτρέπεται με την επιφύλαξη ότι η εκτύπωση ή η σήμανση έχει γίνει με μελάνι ή με κόλλα που δεν είναι τοξικές.

Τα κιβώτια δεν πρέπει να περιέχουν ξένα σώματα.

VI. ΔΙΑΤΑΞΕΙΣ ΣΧΕΤΙΚΑ ΜΕ ΤΗ ΣΗΜΑΝΣΗ

Κάθε συσκευασία πρέπει να φέρει τις ακόλουθες ενδείξεις γραμμένες με γράμματα ευανάγνωστα, ανεξίτηλα, ορατά απέξω και συγκεντρωμένα όλα στη μια πλευρά:

Α. Αναγνώριση

Συσκευαστής ή/και αποστολέας Όνομα και διεύθυνση ή συμβολικά στοιχεία αναγνώρισης που έχουν δοθεί ή αναγνωριστεί από μία επίσημη υπηρεσία

Β. Φύση του προϊόντος

"Σπαράγγια" ακολουθούμενο από την ένδειξη "λευκά", "πράσινα", "ιώδη", ή "ιώδη/πράσινα" αν το περιεχόμενο των κιβωτίων δεν είναι ορατό απέξω και, ανάλογα με την περίπτωση, η ένδειξη "κοντά", "κορυφές", ή "μείγμα λευκών και ιωδών".

Γ. Καταγωγή του προϊόντος

Χώρα καταγωγής και, ενδεχομένως, περιοχή παραγωγής ή εθνική, περιφερειακή ή τοπική ονομασία.

Δ. Εμπορικά χαρακτηριστικά

- Κατηγορία

- Μέγεθος που εκφράζεται:

α) για τα σπαράγγια που υπόκεινται σε κανόνες ομοιογένειας, με την ελάχιστη και μέγιστη διάμετρο.

β) για τα σπαράγγια που δεν υπόκεινται σε κανόνες ομοιογένειας, με την ελάχιστη διάμετρο ακολουθούμενη από τη μέγιστη διάμετρο ή τις λέξεις "και άνω".

- Αριθμός δεσμών ή μοναδιαίων μέσων συσκευασίας για την περίπτωση που η συσκευασία γίνεται υπ' αυτήν τη μορφή.

Ε. Επίσημο σήμα ελέγχου (προαιρετικό)